**МАЛЫН ТОО ТОЛГОЙН АЛБАН ТАТВАРЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛСАН ТАНДАН СУДАЛГААНЫ ТАЙЛАН**

**Нэг. Ерөнхий зүйл**

Монгол Улсын Их Хурлаас Малын тоо толгойн албан татварын тухай хуулийг 2020 оны 11 дүгээр сарын 13-ны өдөр баталсан ба 2021 оны 01 дүгээр сарын 01-ний өдрөөс хүчин төгөлдөр мөрдөж эхлэхээр заасан. Гэвч улс орон даяар үүсээд буй Коронавируст халдвар (КОВИД-19)-ын цар тахлын улмаас иргэдийн орлого хомстож, эдийн засгийн хүндрэл үүсэж байгаатай холбогдуулан Засгийн газрын 2020 оны 01 дүгээр сарын 04-ний өдрийн хуралдаанаар 2021 оны 07 дугаар сарын 01-ний өдрийг хүртэл малын хөлийн татварыг “0” хувиар тогтоох буюу чөлөөлөх чиглэлийг аймаг, сумдын иргэдийн Төлөөлөгчдийн Хурал, Засаг даргын тамгийн газарт зөвлөмж болгосон Засгийн газрын тэмдэглэл гарсан тул хойшлуулж, 2021 оны 07 дугаар сарын 01-ний өдрөөс эхлэн хүчин төгөлдөр мөрдөгдөж байна.

Малын тоо толгойн албан татварын тухай хуулиар Монгол Улсын нутаг дэвсгэрт байгаа малын тоо толгойд албан татвар ногдуулах, уг албан татварыг төсөвт төлөх, тайлагнахтай холбогдсон харилцааг зохицуулахаар хуульчилсан. Үүнд:

* Хуулийн 6.1 дэх хэсэгт “Нэг малын тоо толгойд тухайн татварын жилд ногдуулах албан татварын хэмжээ нь 0-2000 төгрөг байна”;
* Хуулийн 6.2 дахь хэсэгт “Албан татварын хэмжээг энэ хуулийн 6.1-д заасан хязгаарт багтаан сум, дүүргийн иргэдийн Төлөөлөгчдийн Хурал малын төрөл тус бүрээр тогтооно”;
* Хуулийн 6.3 дахь хэсэгт “Малчны амьжиргааг дэмжих зорилгоор малчны өмчилж байгаа малын тоо толгойноос хамааран ногдох албан татварын хэмжээг 0 төгрөг байхаар тогтоож болно”;
* Хуулийн 6.4 дэх хэсэгт “Энэ хуулийн 6.3-д заасан малын тоо толгойн тоог сум, дүүргийн иргэдийн Төлөөлөгчдийн Хурал малын төрөл тус бүрээр тогтоож болно” гэж заасан.

Тариалангийн бүс нутгийн уламжлалт бэлчээрийн мал сүрэг газар тариалангийн талбайд орсноор ургац алдах, буурах, тэжээлийн нөөцийг хомстуулж, улмаар тариалангийн талбайн хөрсний үржил шимийг бууруулж, элэгдэл эвдрэлийг ихэсгэн, хүнсний ногооны болон малын тэжээлийн үйлдвэрлэлд сөргөөр нөлөөлж байна. Нэг толгой малд ногдуулах албан татварын хэмжээг харилцан адилгүй тогтоож байгаа нь тариалангийн бүс нутагт уламжлалт мал аж ахуй эрхэлж байгаа малчдын малын тоо тогтвортой буурах шалтгаан болж чадахгүй байна.

Иймээс Малын тоо толгойн албан татварын тухай хуульд нэмэлт оруулан газар тариалангийн бүс нутагт эрчимжсэн мал аж ахуйг бүсчлэн хөгжүүлж, мал аж ахуй эрхэлж байгаа малчдын малын нэг толгой малд ногдуулах албан татварын хэмжээг нэмэх замаар уламжлалт бэлчээрийн мал сүргийн тоо толгойг тогтворжуулан, тариалангийн талбайн хөрсний үржил шимийг хамгаалж, элэгдэл эвдрэлийг бууруулж, дэвшилтэт технологи нэвтрүүлэн, тариалангийн үйлдвэрлэлийг тогтвортой, эрсдэлгүй явуулж, хүн амыг хүнсний ногоогоор, эрчимжсэн мал аж ахуйг тэжээлээр, мал сүргийг нэмэгдэл тэжээлээр тогтвортой хангах боломжийг бүрдүүлэх шаардлагатай байна.

ЗОХИЦУУЛАЛТЫН ХУВИЛБАРЫН ҮР НӨЛӨӨНИЙ ТАЛААР

1. Хүний эрх, нийгэм, эдийн засаг, байгаль орчинд үзүүлэх үр нөлөө

Хүснэгт 1

1.1. Хүний эрхэд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Хүний эрхийн суурь зарчмуудад нийцэж байгаа эсэх | 1.1. Ялгаварлан гадуурхахгүй ба тэгш байх | | | |
| 1.1.1. Ялгаварлан гадуурхахыг хориглох эсэх; |  | Үгүй |  |
| 1.1.2. Ялгаварлан гадуурхсан буюу аль нэг бүлэгт давуу байдал үүсгэх эсэх; |  | Үгүй |  |
| 1.1.3. Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх; |  | Үгүй |  |
| 1.2. Оролцоог хангах | | | |
| 1.2.1. Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх; | Тийм |  | Хуульд нэмэлт оруулснаар уг хуульд тусгагдсан үндсэн зохицуулалтад ямар нэг өөрчлөлт орохгүй. |
| 1.2.2. Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх; | Тийм |  | Хуульд нэмэлт оруулснаар уг хуульд тусгагдсан үндсэн зохицуулалтад ямар нэг өөрчлөлт орохгүй. |
| * 1. Хууль дээдлэх зарчим ба сайн засаглал, хариуцлага | | | |
| 1.3.1. Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх; |  | Үгүй |  |
| 1.3.2. Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмын талаар НҮБ-аас өгсөн зөвлөмжид нийцэж байгаа эсэх; | Тийм |  |  |
| 1.3.3. Хүний эрхийг зөрчигчдөд хүлээлгэх хариуцлагыг тусгах эсэх; |  | Үгүй |  |
| 2. Хүний эрхийг  хязгаарласан зохицуулалт агуулсан эсэх | 2.1. Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх; |  | Үгүй |  |
| 2.2. Хязгаарлалт тогтоох нь зайлшгүй эсэх; |  | Үгүй |  |
| 3. Эрх агуулагч | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх; | Тийм |  | Малын тоо толгойн албан татварын тухай хуульд нэмэлт оруулснаар уг хуульд тусгагдсан үндсэн зохицуулалтад ямар нэг өөрчлөлт орохгүй. |
| 3.2. Эрх агуулагчдыг эмзэг байдлаар нь ялгаж тодорхойлсон эсэх; |  | Үгүй |  |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх; |  | Үгүй |  |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй); |  | Үгүй |  |
| 4. Үүрэг хүлээгч | 4.1. Үүрэг хүлээгчдийг тодорхойлсон эсэх; | Тийм |  | Монгол улсын засаг захиргаа, нутаг дэвсгэрийн нэгж, түүний удирдлагын тухай хуулийн шинэчилсэн найруулгын 6 дугаар зүйлийн 6.2 дахь хэсэгт заасан “Аймаг, нийслэл, сум, дүүргийн төсвийн орлогын нэр төрөл, зарлагын ангилал, санхүүжилтийн зориулалт болон төсөв зохиох, батлах, гүйцэтгэлийг зохион байгуулах, тайлагнах үйл ажиллагааг төсвийн болон холбогдох бусад хууль тогтоомжоор зохицуулна” заалт. |
| 5. Жендерийн  эрх тэгш байдлыг хангах тухай хуульд нийцүүлсэн эсэх | 5.1. Жендерийн үзэл баримтлалыг тусгасан эсэх; |  | Үгүй |  |
| 5.2. Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх; |  | Үгүй |  |

Хүснэгт 2

1.2.Эдийн засагт үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Дэлхийн зах зээл дээр өрсөлдөх чадвар | 1.1. Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх; |  | Үгүй |  |
|  | Үгүй |  |
| 1.2. Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан); |  | Үгүй |  |
| 1.3. Дэлхийн зах зээл дээрх таагүй нөлөөллийг Монголын зах зээлд орж ирэхээс хамгаалахад нөлөөлж чадах эсэх; |  | Үгүй |  |
| 2. Дотоодын зах зээлийн өрсөлдөх чадвар болон тогтвортой байдал | 2.1. Хэрэглэгчдийн шийдвэр гаргах боломжийг бууруулах эсэх |  | Үгүй |  |
| 2.2. Хязгаарлагдмал өрсөлдөөний улмаас үнийн хөөрөгдлийг бий болгох эсэх; |  | Үгүй |  |
| 2.3. Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх; |  | Үгүй |  |
| 2.4. Зах зээлд шинээр монополийг бий болгох эсэх; |  | Үгүй |  |
| 3. Аж ахуйн нэгжийн үйлдвэрлэлийн болон захиргааны зардал | 3.1. Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх; |  | Үгүй |  |
| 3.2. Санхүүжилтийн эх үүсвэр олж авахад нөлөө үзүүлэх эсэх; |  | Үгүй |  |
| 3.3. Зах зээлээс тодорхой бараа бүтээгдэхүүнийг худалдан авахад хүргэх эсэх; |  | Үгүй |  |
| 3.4. Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх; |  | Үгүй |  |
| 3.5. Аж ахуйн нэгжийг үйл ажиллагаагаа зогсооход хүргэх эсэх; |  | Үгүй |  |
| 4. Мэдээлэх үүргийн улмаас үүсч байгаа захиргааны зардлын ачаалал | 4.1. Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх; |  | Үгүй |  |
| 5. Өмчлөх эрх | 5.1. Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх; |  | Үгүй |  |
| 5.2. Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх; |  | Үгүй |  |
| 5.3. Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх; |  | Үгүй |  |
| 6. Инноваци болон судалгаа шинжилгээ | 6.1. Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх; |  | Үгүй |  |
| 6.2. Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх; |  | Үгүй |  |
| 7. Хэрэглэгч болон гэр бүлийн төсөв | 7.1. Хэрэглээний үнийн түвшинд нөлөө үзүүлэх эсэх |  | Үгүй |  |
| 7.2. Хэрэглэгчдийн хувьд дотоодын зах зээлийг ашиглах боломж олгох эсэх; |  | Үгүй |  |
| 7.3. Хэрэглэгчдийн эрх ашигт нөлөөлөх эсэх; |  | Үгүй |  |
| 7.4. Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх; |  | Үгүй |  |
| 8. Тодорхой бүс нутаг, салбарууд | 8.1. Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх; |  | Үгүй |  |
| 8.2. Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх; |  | Үгүй |  |
| 8.3. Жижиг, дунд үйлдвэр, эсхүл аль нэг салбарт нөлөө үзүүлэх эсэх; |  | Үгүй |  |
| 9. Төрийн захиргааны байгууллага | 9.1. Улсын төсөвт нөлөө үзүүлэх эсэх; |  | Үгүй |  |
| 9.2. Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх; |  | Үгүй |  |
| 9.3. Төрийн байгууллагад захиргааны шинэ чиг үүрэг бий болгох эсэх; |  | Үгүй |  |
| 10. Макро эдийн засгийн хүрээнд | 10.1. Эдийн засгийн өсөлт болон ажил эрхлэлтийн байдалд нөлөө үзүүлэх эсэх; | Тийм |  | Газар тариалангийн бүс нутагт эрчимжсэн мал аж ахуйг бүсчлэн хөгжүүлж, газар тариалангийн үйлдвэрлэл тогтворжиж, орлого нэмэгдэнэ. |
| 10.2. Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх; |  | Үгүй |  |
| 10.3. Инфляц нэмэгдэх эсэх; |  | Үгүй |  |
| 11. Олон улсын харилцаа | 11.1. Монгол Улсын олон улсын гэрээтэй нийцэж байгаа эсэх; | Тийм |  | Хуульд нэмэлт оруулснаар уг хуульд тусгагдсан үндсэн зохицуулалтад ямар нэг өөрчлөлт орохгүй. |

Хүснэгт 3

1.3.Нийгэмд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Ажил эрхлэлтийн байдал, хөдөлмөрийн зах зээл | 1.1. Шинээр ажлын байр бий болох эсэх; |  | Үгүй |  |
| 1.2. Шууд болон шууд бусаар ажлын байрны цомхтгол бий болгох эсэх; |  | Үгүй |  |
| 1.3. Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх; |  | Үгүй |  |
| 1.4. Тодорхой насны хүмүүсийн ажил эрхлэлтийн байдалд нөлөөлөх эсэх; |  | Үгүй |  |
| 2. Ажлын стандарт, хөдөлмөрлөх эрх | 2.1. Ажлын чанар, стандартад нөлөөлөх эсэх; | Тийм |  | Газар тариалангийн үйлдвэрлэлд эерэг нөлөө үзүүлнэ. |
| 2.2. Ажилчдын эрүүл мэнд, хөдөлмөрийн аюулгүй байдалд нөлөөлөх эсэх; | Тийм |  | Газар тариалангийн үйлдвэрлэлийн үйл ажиллагаанд эерэг нөлөө үзүүлж, тэнд ажиллагсад хөдөлмөрийн аюулгүй байдлаа хангахад эерэг нөлөө үзүүлнэ. |
| 2.3. Ажилчдын эрх, үүрэгт шууд болон шууд бусаар нөлөөлөх эсэх; |  | Үгүй |  |
| 2.4. Шинээр ажлын стандарт гаргах эсэх; |  | Үгүй |  |
| 2.5. Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх; |  | Үгүй |  |
| 3. Нийгмийн тодорхой бүлгийг хамгаалах асуудал | 3.1. Шууд болон шууд бусаар тэгш бус байдал үүсгэх эсэх; |  | Үгүй |  |
| 3.2. Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүй иргэд, үндэстний цөөнхөд гэх мэт; |  | Үгүй |  |
| 3.3. Гадаадын иргэдэд илэрхий нөлөөлөх эсэх; |  | Үгүй |  |
| 4. Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1. Засаглалын харилцаанд оролцогчдод нөлөөлөх эсэх; |  | Үгүй |  |
| 4.2. Төрийн байгууллагуудын үүрэг, үйл ажиллагаанд нөлөөлөх эсэх; |  | Үгүй |  |
| 4.3. Төрийн захиргааны албан хаагчдын эрх, үүрэг, харилцаанд нөлөөлөх эсэх; |  | Үгүй |  |
| 4.4. Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх; |  | Үгүй |  |
| 4.5. Улс төрийн нам, төрийн бус байгууллагын үйл ажиллагаанд нөлөөлөх эсэх; |  | Үгүй |  |
| 5. Нийтийн эрүүл мэнд, аюулгүй байдал | 5.1. Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх; |  | Үгүй |  |
| 5.2. Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх; |  | Үгүй |  |
| 5.3. Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх; |  | Үгүй |  |
| 6. Нийгмийн хамгаалал, эрүүл мэнд, боловсролын систем | 6.1. Нийгмийн үйлчилгээний чанар, хүртээмжид нөлөөлөх эсэх; |  | Үгүй |  |
| 6.2. Ажилчдын боловсрол, шилжилт хөдөлгөөнд нөлөөлөх эсэх; |  | Үгүй |  |
| 6.3. Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх; |  | Үгүй |  |
| 6.4. Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх; |  | Үгүй |  |
| 6.5. Их, дээд сургуулиудын үйл ажиллагаа, өөрийн удирдлагад нөлөөлөх эсэх; |  | Үгүй |  |
| 7. Гэмт хэрэг, нийгмийн аюулгүй байдал | 7.1. Нийгмийн аюулгүй байдал, гэмт хэргийн нөхцөл байдалд нөлөөлөх эсэх; |  | Үгүй |  |
| 7.2. Хуулийг албадан хэрэгжүүлэхэд нөлөөлөх эсэх; |  | Үгүй |  |
| 7.3. Гэмт хэргийн илрүүлэлтэд нөлөө үзүүлэх эсэх; |  | Үгүй |  |
| 7.4. Гэмт хэргийн хохирогчид, гэрчийн эрхэд сөрөг нөлөө үзүүлэх эсэх; |  | Үгүй |  |
| 8. Соёл | 8.1. Соёлын өвийг хамгаалахад нөлөө үзүүлэх эсэх; |  | Үгүй |  |
| 8.2. Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх; |  | Үгүй |  |
| 8.3. Иргэдийн түүх, соёлоо хамгаалах оролцоонд нөлөөлөх эсэх; |  | Үгүй |  |

Хүснэгт 4

1.4.Байгаль орчинд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр  нөлөө | Холбогдох асуулт | Хариулт | | Тайлбар |
| 1. Агаар | 1.1. Зохицуулалтын хувилбарын үр дүнд агаарын бохирдлыг нэмэгдүүлэх эсэх; |  | Үгүй |  |
| 2. Зам тээвэр, түлш, эрчим хүч | 2.1. Тээврийн хэрэгслийн түлшний хэрэглээг нэмэгдүүлэх/бууруулах эсэх; |  | Үгүй |  |
| 2.2. Эрчим хүчний хэрэглээг нэмэгдүүлэх эсэх; |  | Үгүй |  |
| 2.3. Эрчим хүчний үйлдвэрлэлд нөлөө үзүүлэх эсэх; |  | Үгүй |  |
| 2.4. Тээврийн хэрэгслийн агаарын бохирдлыг нэмэгдүүлэх эсэх; |  | Үгүй |  |
| 3. Ан амьтан, ургамлыг хамгаалах | 3.1. Ан амьтны тоо хэмжээг бууруулах эсэх; |  | Үгүй |  |
| 3.2. Ховордсон болон нэн ховор амьтан, ургамалд сөргөөр нөлөөлөх эсэх; |  | Үгүй |  |
| 3.3. Ан амьтдын нүүдэл, суурьшилд сөргөөр нөлөөлөх эсэх; |  | Үгүй |  |
| 3.4. Тусгай хамгаалалттай газар нутагт сөргөөр нөлөөлөх эсэх; |  | Үгүй |  |
| 4. Усны нөөц | 4.1. Газрын дээрх ус болон гүний ус, цэвэр усны нөөцөд сөргөөр нөлөөлөх эсэх; |  | Үгүй |  |
| 4.2. Усны бохирдлыг нэмэгдүүлэх эсэх; |  | Үгүй |  |
| 4.3. Ундны усны чанарт нөлөөлөх эсэх; |  | Үгүй |  |
| 5. Хөрсний бохирдол | 5.1. Хөрсний бохирдолтод нөлөө үзүүлэх эсэх; |  | Үгүй |  |
| 5.2. Хөрсийг эвдэх, ашиглагдсан талбайн хэмжээг нэмэгдүүлэх эсэх; |  | Үгүй |  |
| 6. Газрын ашиглалт | 6.1. Ашиглагдаагүй байсан газрыг ашиглах эсэх; |  | Үгүй |  |
| 6.2. Газрын зориулалтыг өөрчлөх эсэх; |  | Үгүй |  |
| 6.3. Экологийн зориулалтаар хамгаалагдсан газрын зориулалтыг өөрчлөх эсэх; |  | Үгүй |  |
| 7. Нөхөн сэргээгдэх /нөхөн сэргээгдэхгүй байгалийн баялаг | 7.1. Нөхөн сэргээгдэх байгалийн баялгийг өөрөө нөхөн сэргээгдэх чадавхыг нь алдагдуулахгүйгээр зохистой ашиглах эсэх; |  | Үгүй |  |
| 7.2. Нөхөн сэргээгдэхгүй байгалийн баялгийн ашиглалт нэмэгдэх эсэх; |  | Үгүй |  |

2. Монгол Улсын Үндсэн хууль, Монгол Улсын олон улсын гэрээ, бусад хууль тогтоомжтой нийцэж байгаа эсэх талаар

Малын тоо толгойн албан татварын тухай хуульд нэмэлт оруулах тухай хуулийн төслийг Монгол Улсын Үндсэн хууль, бусад хууль тогтоомжид нийцүүлэн боловсруулсан.

ДҮГНЭЛТ

Малын тоо толгойн албан татварын тухай хуульд нэмэлт оруулах тухай хууль батлагдсанаар газар тариалангийн салбарын бүтээгдэхүүн үйлдвэрлэлийг нэмэгдүүлэх, нөөцийг тогтвортой, зохистой ашиглах, дэвшилтэт техник, технологи бүхий эрчимжсэн мал аж ахуйг газар тариалангийн бүс нутагт хослуулан хөгжүүлэх боломж бүрдэнэ.

Хүний эрхийн суурь зарчмуудад нийцэж, байгаль орчинд ямар нэгэн шууд болон шууд бус сөрөг нөлөө үзүүлэхгүй, нийгэмд эерэг байдал үзүүлэн байгаль орчинд халгүй өндөр болон дэвшилтэт технологи, инноваци нэвтэрч, нэмүү өртөг бүхий бүтээгдэхүүний үйлдвэрлэл өсөж, импортыг орлох, экспортод чиглэсэн бүтээгдэхүүний үйлдвэрлэл хөгжинө.

Монгол Улс дахь газар тариалангийн бизнесийн орчин сайжрах боломж бүрдэж, гадаад, дотоодын хөрөнгө оруулалт нэмэгдэх, эдийн засгийн салбарууд хурдацтай хөгжихөд чухал нөлөө үзүүлнэ.

---оОо---